Document ID: 32004D0850

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Δεκεμβρίου 2004
για τροποποίηση των παραρτημάτων Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια
[κοινοποιηθείσα υπό τον αριθμό E(2004) 4553]
(Κείμενο που παρουσιάζει ενδιαφέρον για τον ΕΟΧ)
(2004/850/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την τοποθέτηση στην αγορά ζώων και προϊόντων υδατοκαλλιέργειας (1), και ιδίως τα άρθρα 5 και 6,
Εκτιμώντας τα ακόλουθα:
(1)
Η απόφαση 2002/308/ΕΚ της Επιτροπής (2), θεσπίζει τους καταλόγους των εγκεκριμένων ζωνών και των εγκεκριμένων ιχθυοτροφικών εκμεταλλεύσεων που βρίσκονται σε μη εγκεκριμένες ζώνες ως προς ορισμένες ασθένειες που προσβάλλουν τα ψάρια.
(2)
Η Αυστρία, η Γερμανία, η Ιταλία και η Ισπανία υπέβαλαν τα δικαιολογητικά για την απόκτηση του καθεστώτος εγκεκριμένων ιχθυοτροφικών εκμεταλλεύσεων σε μη εγκεκριμένες ζώνες, ως προς τις ΙΑΣ και ΛΑΝ, για ορισμένες ιχθυοτροφικές εκμεταλλεύσεις στις επικράτειές τους. Τα έγγραφα που εστάλησαν δείχνουν ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 6 της οδηγίας 91/67/ΕΟΚ. Συνεπώς, οι εκμεταλλεύσεις αυτές μπορούν να υπαχθούν στο καθεστώς εγκεκριμένης ιχθυοτροφικής εκμετάλλευσης σε μη εγκεκριμένη ζώνη και πρέπει να προστεθούν στον κατάλογο εγκεκριμένων ιχθυοτροφικών εκμεταλλεύσεων.
(3)
Η Ιταλία κοινοποίησε θετικά ευρήματα ΙΑΣ σε τμήμα ηπειρωτικής ζώνης που προηγουμένως θεωρούνταν απαλλαγμένο από τη νόσο. Συνεπώς, η ζώνη δεν ανταποκρίνεται πλέον στις απαιτήσεις του άρθρου 5 της οδηγίας 91/67/ΕΟΚ. Ως εκ τούτου, το εγκεκριμένο καθεστώς για την ηπειρωτική ζώνη ως προς την ΙΑΣ θα πρέπει να ανακληθεί.
(4)
Επομένως, η απόφαση 2002/308/ΕΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/308/ΕΚ τροποποιείται ως εξής:
1)
Το παράρτημα I αντικαθίσταται από το κείμενο του παραρτήματος Ι της παρούσας απόφασης.
2)
Το παράρτημα ΙΙ αντικαθίσταται από το κείμενο του παραρτήματος ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Δεκεμβρίου 2004.

Labels: 0
6